
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 817 


23 Ιουνίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αριθμού θέσεων για την Εθνική Επιτροπή 
Τηλεπικοινωνιών και Ταχυδρομείων (ΕΕΤΤ), που πλη- 
ρούνται από άτομα που προστατεύονται από το Ν. 

2643/1998 και κατανομή των θέσεων αυτών. 1 

Τροποποίηση της 31783/18.12.2002 απόφασης του 
Υπουργού Εργασίας και Κοινωνικών Ασφαλίσεων 
«Πρόγραμμα απόκτησης εργασιακής εμπειρίας και 
επιχορήγησης επιχ/σεων για την απασχόληση ανέρ¬ 
γων γυναικών ηλικίας 18-65 ετών, έτους 2003», όπως 


τροποποιήθηκε μετην31427/15.5.2003 όμοια. 2 

Έγκριση υπερωριακής εργασίας υπαλλήλων του Υπουρ¬ 
γείου Οικονομίας και Οικονομικών. 3 

Μεταφορά οργανικής θέσης του κλάδου ΠΕ Ιστορικών 

Τέχνης του Υπουργείου Πολιτισμού. 4 

Έγκριση Πυροσβεστικής Διάταξης 11/2003. 5 

Ίδρυση Λέσχης στο Τμήμα Δίωξης Λαθρομετανάστευ¬ 
σης Δυτικής Αττικής. 6 

Καθορισμός ύψους πιστώσεων και κατανομή τους στους 
Οργανισμούς Αστικών και Υπεραστικών Συγκοινω¬ 
νιών, για την ελεύθερη κυκλοφορία Προσωπικού Λι¬ 
μενικού Σώματος, με τις αστικές και υπεραστικές συ¬ 
γκοινωνίες. 7 


ΑΠΟΦΑΣΕΙ Σ 

Αριθ. 32308 (1) 

Καθορισμός αριθμού θέσεωνγιατην Εθνική Επιτροπή Τηλε¬ 
πικοινωνιών και Ταχυδρομείων (ΕΕΤΤ), που πληρούνται 
από άτομα που προστατεύονται από το Ν. 2643/1998 και 
κατανομή των θέσεων αυτών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 Τις διατάξεις των παραγράφων 1 και 2 του άρθρου 3 του Ν. 
2643/1998 (ΦΕΚ 220/τ.Α'/28.9.1998), όπως ανπκαταστάθηκαν 
από τις διατάξεις της παρ. 3 του άρθρου 31 του Ν. 2956/2001 
(ΦΕΚ 258/τ.Α'/6.11.2001) και της παρ. 3 του άρθρου 48 του Ν. 
2972/2001 (ΦΕΚ 291/Τ.Α7 27.12.2001) και της παρ. 1 του άρ¬ 
θρου 11 του Ν. 3051/2002 (ΦΕΚ220/Τ.Α720.9.2002). 


2Τις διατάξειςτου άρθρου 8του Ν. 3051/2002. 

3. Το 11299/Φ502/23.5.2003 έγγραφο του Τμήματος Αν¬ 
θρώπινου Δυναμικού της Εθνικής Επιτροπής Τηλεπικοινω¬ 
νιών και Ταχυδρομείων (ΕΕΤΤ), για την επικείμενη έκδοση 
προκήρυξης, πλήρωσης δέκα οκτώ (18) συνολικώς θέσεων 
εργασίας τακτικών υπαλλήλων, διαφόρων κατηγοριών κλά¬ 
δων και ειδικοτήτων, για την Εθνική Επιτροπή Τηλεπικοινω¬ 
νιών και Ταχυδρομείων (ΕΕΤΤ). 

4. Το γεγονός ότι η απόφαση δεν προκαλεί δαπάνη σε βά¬ 
ρος του κρατικού προϋπολογισμού, αποφασίζουμε: 

Α. Σε συνέχεια της 30116/7.2.2002 προηγούμενης απόφα¬ 
σής μας, για την Εθνική Επιτροπή Τηλεπικοινωνιών και Τα¬ 
χυδρομείων (ΕΕΤΤ), καθορίζουμε το συνολικό αριθμό των 
θέσεων εργασίας για την Εθνική Επιτροπή Τηλεπικοινωνιών 
και Ταχυδρομείων (ΕΕΤΤ), που πρόκειται να πληρωθούν από 
άτομα που προστατεύονται από τις διατάξεις του Ν. 
2643/1998 σε μία (1). 

Β. Η ανωτέρω θέση δίδεται, στην κατηγορία των Πολυτέ¬ 
κνων της περίπτωσης α' της παραγράφου 1 του άρθρου 1 
του Ν. 2643/1998 και θα καλυφθεί από άτομο της κατηγο¬ 
ρίας Τεχνολογικής Εκπαίδευσης ΤΕ Διοικητικού Λογιστικού. 

(ΝΟΜΑΡΧΙΑ, ΦΟΡΕΑΣ, ΚΛΑΔΟΣ/ΕΙΔΙΚΟΤΗΤΑ, ΚΑΤΗΓΟ¬ 
ΡΙΑ ΠΡΟΣΤΑΣΙΑΣ, ΘΕΣΕΙΣ Ν. 2643/1998) 

ΑΘΗΝΩΝ, Εθνική ΕπιτροπήΤηλεπικοινωνιώνκαιΤαχυδρο- 
μείων (ΕΕΤΤ), ΤΕ Διοικητικού Λογιστικού, Πολυτέκνων, 1. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 13 Ιουνίου 2003 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-♦- 

Αριθ. 30966 (2) 

Τροποποίηση της 31783/18.12.2002 απόφασης του Υπουρ¬ 
γού Εργασίας και Κοινωνικών Ασφαλίσεων «Πρόγραμμα 
απόκτησης εργασιακής εμπειρίας και επιχορήγησης 
επιχ/σεων για την απασχόληση ανέργων γυναικών ηλι¬ 
κίας 18-65 ετών, έτους 2003», όπως τροποποιήθηκε με 
την 31427/15.5.2003 όμοια. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτου άρθρου 29 Α του Ν. 1558/85 «Κυβέρνη¬ 
ση και Κυβερνητικά Όργανα» (ΦΕΚ 137/Α /85). 

2. Τις διατάξειςτου Π.Δ. 368/89 «Οργανισμόςτου Υπουρ¬ 
γείου Εργασίας» (ΦΕΚ 163/Α/16.6.98). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τις διατάξεις του Ν. 2956/2001 «Αναδιάρθρωση του ΟΑ- 
ΕΔ και άλλες διατάξεις» (ΦΕΚ 258/Α/6.11.2001). 

4. Τις διατάξειςτου Ν.Δ. 212/69 «Περί Οργανώσεως καιΔι- 
οικήσεως του Οργανισμού Απασχολήσεως Εργατικού Δυ¬ 
ναμικού» (ΦΕΚ 112/Α/69). 

5. Την ισχύουσα Εθνική και Κοινοτική Νομοθεσία που αφο¬ 
ρά στην υλοποίηση και διαχείριση προγραμμάτων. 

6. Τις διατάξειςτου άρθρου 29 του Ν. 1262/82 «Γ ια την πα¬ 
ροχή κινήτρων ενίσχυσης της οικονομικής και περιφερεια¬ 
κής ανάπτυξης της χώρας και τροποποίηση συναφών διατά¬ 
ξεων» όπως τροποποιήθηκε με τα άρθρα 6 και 7 του Ν. 
1836/89 και το άρθρο 6 του Ν. 2434/96. 

7. Την 31783/18.12.2002 απόφαση του υπουργού Εργα¬ 
σίας και Κοινωνικών Ασφαλίσεων «Πρόγραμμα απόκτησης 
εργασιακής εμπειρίας και επιχορήγησης επιχ/σεων για την 
απασχόληση ανέργων γυναικών ηλικίας 18-65 ετών, έτους 
2003», όπως τροποποιήθηκε με την 31427/ 15.5.2003 όμοια. 

8. Την 654/4.3.2003 απόφαση του Δ.Σ. του ΟΑΕΔ (αριθμ. 
συνεδρ. 10/4.3.2003) που μας υποβλήθηκε με το Β 
106951/7.3.2003 έγγραφο του. 

9. Το γεγονός ότι από τις διατάξεις της παρούσας κοινής 
υπουργικής απόφασης δεν προκαλείται δαπάνη σε βάρος 
του Προγράμματος Δημοσίων Επενδύσεων και ως εκ τού¬ 
του δεν εμπίπτει στις διατάξεις της παρ. 3 του άρθρου 22 του 
Ν. 2362/95, αποφασίζουμε: 

Τροποποιούμε την 31783/18.12.2002 απόφαση όπως τρο¬ 
ποποιήθηκε με την 31427/15.5.2003 όμοια, αντικαθιστώντας 
τηνπρώτη υποπαράγραφο του εδαφίου Β της παραγρ. 4 αυ¬ 
τής, ως εξής: «να είναι εγγεγραμμένες στα μητρώα ανέργων 
των Υπηρεσιών του ΟΑΕΔτουλάχιστονένα (1) μήναπριντην 
πρόσληψη τους από τις επιχειρήσεις». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Ιουνίου 2003 

Ο ΥΠΟΥΡΓΟΣ 

ΔΗΜ. ΡΕΓΊΠΑΣ 
-♦- 

Αριθ. 3581 (3) 

Έγκριση υπερωριακής εργασίας υπαλλήλων του 
Υπουργείου Οικονομίας και Οικονομικών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα», 
όπως συμπληρώθηκε με το άρθρο 27 του Ν. 2081/92. 

2. Το άρθρου 18 του Ν. 2470/97 «Αναμόρφωση μισθολογί¬ 
ου προσωπικού της Δημόσιας Διοίκησης και άλλες συναφείς 
διατάξεις» όπως αντικαταστάθηκε με το άρθρο 15 του Ν. 
2592/98. 

3. Το Π .Δ. 368/89 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα με 
το Π.Δ. 436/1991. 

4. Το Π .Δ. 95/93 Καθορισμός αρμοδιοτήτων που διατη¬ 
ρούνται από τον Υπουργό Εργασίας. 

5. Το Π.Δ. 372/1995 Μεταφορά της Γενικής Γραμματείας 
Κοινωνικών Ασφαλίσεων από το Υπουργείο Υγείας - Πρό¬ 
νοιας και Κοινωνικών Ασφαλίσεων στο Υπουργείο Εργασίας. 

6. Τις διατάξεις του Ν.Δ/τος 515/70 «περί χρονικών ορίων 
εργασίας μισθωτών» όπως συμπληρώθηκαν από το Ν.Δ. 
264/73. 

7. Τις διατάξειςτου άρθρου 18του Π.Δ/τοςτης 8.4.32 πε¬ 
ρί κωδικοποιήσεως των διατάξεων των Νόμων «περί χρονι¬ 


κών ορίων εργασίας εις τα καταστήματα κ.λπ.» που διατη¬ 
ρήθηκε σε ισχύ με το άρθρο 16του Ν.Δ. 1037/71 «περί χρο¬ 
νικών ορίων λειτουργίας καταστημάτων και εργασίας του 
προσωπικού αυτών». 

8. Τις διατάξειςτου Π.Δ/τος της 27.6.32 «περί κωδικοποιή- 
σεως και συμπληρώσεως των περί δώρου εργασίας διατά¬ 
ξεων». 

9. Τις διατάξεις του Β.Δ/τοςτης 14.8.50 «περί κανονισμού 
ωρών εργασίας αγοραίων (ταξί) και ιδιωτικής χρήσεως αυ¬ 
τοκινήτων». 

10. Τις διατάξεις του Π .Δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, των 
Ο.Τ.Α, και των λοιπών Ν.Π.Δ.Δ.». 

11. Την εγκύκλιο 2016969/2196/0022/11.3.96 του Υπουρ¬ 
γείου Οικονομικών. 

12. Την 2/80345/0004/8.11.99 Κ.Υ.Α. «Μεταβίβαση εξου¬ 
σίας υπογραφής σύμφωνα με το άρθρο 7 παρ. 1 του Ν. 
1943/91». 

13. Την κοινή απόφαση των Υπουργών Οικονομικών και 
Εργασίας και Κοιν. Ασφαλίσεων 3442/23.12.2002 (ΦΕΚ12/Β/ 
13.1.2002.) «Καθορισμός ανωτάτων ορίων υπερωριακής 
απασχόλησης των εργαζομένων στις βιομηχανικές, βιοτε¬ 
χνικές επιχειρήσεις, εκμεταλλεύσεις και εργασίες Α' ημερο¬ 
λογιακού εξαμήνου 2003». 

14. Το άρθρο 22 παρ. 3 του Ν. 2362/1995. 

15. Την 33 της 30.5.1997 ΠΥΣ «Τροποποίηση και αναμόρ¬ 
φωση της 88/2.8.95 ΠΥΣ και προσαρμογή της στις διατάξεις 
του Ν. 2470/97 (ΦΕΚ 109/Α/30.5.97). 

16. Το 2/23356/0004/7.5.2003 έγγραφο του Υπουργείου 
Οικονομίας και Οικονομικών. 

17. Την από 15.5.2003 γνώμη του Ανωτάτου Συμβουλίου 
Εργασίας (ΑΣΕ). 

18. Το γεγονός ότι υπάρχουν εγγεγραμμένες πιστώσεις 
του ειδικού Φορέα 23-140 και ΚΑΕ 0511 από τον Κρατικό 
Προϋπολογισμό οικονομικού έτους 2003, αποφασίζουμε: 

1. Εγκρίνουμε την υπερωριακή εργασία σε: 

δέκα (10) υπαλλήλους μέχρι 30 ώρες συνολικά ο καθένας, 
πλέον των νομίμων ορίων υπερωριακής εργασίας. 

2. Η απόφαση αυτή ισχύει αναδρομικά ένα (1) μήναπριντη 
δημοσίευσή της στην Εφημερίδα της Κυβερνήσεως και μέ¬ 
χρι 30.6.2003. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Ιουνίου 2003 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Εργασίας και 

Οικονομίας και Οικονομικών Κοινωνικών Ασφαλίσεων 
I. ΚΟΥΣΟΥΛΑΚΟΣ I. ΠΑΝΟΠΟΥΛΟΥ 

-♦- 

Αριθ. ΥΠΠΟ/ΔΙΟΙΚ/Α1/30131 (4) 

Μεταφορά οργανικής θέσης του κλάδου ΠΕ Ιστορικών Τέ¬ 
χνης του Υπουργείου Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του άρθρου 21 (παρ. 4) του Ν. 2085/92 
«Ρύθμιση θεμάτων οργάνωσης, λειτουργίας και προσωπι¬ 
κού της Δημόσιας Διοίκησης και άλλες διατάξεις», β) του άρ¬ 
θρου 19(παρ.9) του Ν.2947/01 «Θέματα Ολυμπιακής Φιλο¬ 
ξενίας Έργων Ολυμπιακής Υποδομής και άλλες διατάξεις, 
γ) του άρθρου 84 του Π.Δ/τος 941/77, γιατον Οργανισμό του 
Υπουργείου Πολιτισμού. 

2. Την ΥΠΠΟ/ΔΙΟΙΚ/Α/24088/25.4.2002 (ΦΕΚ 542/Β/ 
1.5.2002) απόφαση με την οποία κατανεμήθηκαν οργανικές 
θέσεις του κλάδου ΠΕ Ιστορικών Τέχνης του Υπουργείου 
Πολιτισμού στην Κεντρική, καθώς και στις Περιφερειακές 
και Ειδικές Περιφερειακές Υπηρεσίες αυτού. 

3. Το γεγονός ότι από τις διατάξεις της απόφασης αυτής 
δενπροκαλείται δαπάνη σε βάρος του Κρατικού Προϋπολο¬ 
γισμού. 

4. Τις υπάρχουσες υπηρεσιακές ανάγκες, αποφασίζουμε: 

Μεταφέρουμε μία (1) οργανική θέση του κλάδου ΠΕ Ιστο¬ 
ρικών Τέχνης του Υπουργείου Πολιτισμού από την 4η Εφο¬ 
ρεία Βυζαντινών Αρχ/των (Ρόδος), στην 11η Εφορεία Βυζα¬ 
ντινών Αρχ/των (Βέροια). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 4 Ιουνίου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 30722 Φ.700.1 (5) 

Έγκριση Πυροσβεστικής Διάταξης 11/2003. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 1 του Ν. 616/1977 «Περίεκδό- 
σεως Πυροσβεστικών Διατάξεων» (Α' 166). 

2. Τις διατάξεις του άρθρου 29Ατου Ν. 1558/1985 «Κυβέρ¬ 
νηση και Κυβερνητικά όργανα» (Α' 137), το οποίο προστέθη¬ 
κε με το άρθρο 27 του Ν. 2081/1992 (Α' 154) και αντικατα- 
στάθηκε με το άρθρο 1 παρ. 2α του Ν. 2649/1997 (Α'38). 

3. Τις διατάξεις του άρθρου 28 παράγρ. 1 του Ν. 2800/ 
2000 «Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλλες 
διατάξεις» (Α'41). 

4. Τις διατάξεις του άρθρου 1 του Π.Δ. 210/1992 (ΦΕΚΑ' 
99) «Κωδικοποίηση διατάξεων Προεδρικών Διαταγμάτων 
του Κανονισμού Εσωτερικής Υπηρεσίας του Πυροσβεστι¬ 
κού Σώματος». 

5. Την 7016/1/18/17.5.2002 (ΦΕΚ Β'610) Απόφαση Υπουρ¬ 
γού Δημόσιας Τάξης για τη συγκρότηση μόνιμης νομοπα¬ 
ρασκευαστικής Επιτροπής στο Υπουργείο Δημόσιας Τάξης. 

6. Την 7004/3/33/13.5.2003 (ΦΕΚ Β') Απόφαση Πρωθυ¬ 
πουργού και Υπουργού Δημόσιας Τάξης για ανάθεση αρμο¬ 
διοτήτων στον Υφυπουργό Δημόσιας Τάξης. 

7. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού, εγκρίνουμε την 11/2003 Πυροσβεστική Διάτα¬ 
ξη του Αρχηγού Πυροσβεστικού Σώματος, η οποία έχει ως 
ακολούθως: 

ΠΥΡΟΣΒΕΣΤΙΚΗ ΔΙΑΤΑΞΗ 11/2003 

«Μέτρα και μέσα πυροπροστασίας σε λυόμενες στεγασμέ¬ 
νες κατασκευές με εύκαμπτο περίβλημα (τέντα)». 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

Έχοντας υπόψη: 

1. Τις διατάξεις του άρθρου 1 του Ν.616/1977 «Περίεκδό- 
σεως Πυροσβεστικών Διατάξεων» (Α' 166). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά όργανα» (Α' 137), το οποίο προ¬ 
στέθηκε με το άρθρο 27 του Ν. 2081/1992 (Α' 154) και αντι- 
καταστάθηκε με το άρθρο 1 παρ. 2ατου Ν. 2649/1997 (Α'38). 

3. Τις διατάξεις του ΠΔ 71/1988 «Κανονισμός πυροπρο¬ 
στασίας κτιρίων» (ΦΕΚΑ'32). 


4. Τις διατάξεις του Ν. 1577/1985 «Γενικός Οικοδομικός 
Κανονισμός και άλλες σχετικές διατάξεις (ΦΕΚΑ' 91)». 

5. Την 76936/3992/1987 (ΦΕΚ Β'783) Απόφαση Υπουργού 
ΠΕ.ΧΩ.Δ.Ε. 

6. Την 3046/304/30.1.1989 (ΦΕΚ Β'96) Απόφαση Υπουρ¬ 
γού ΠΕ.ΧΩ.Δ.Ε. «Κτιριοδομικός Κανονισμός». 

7. Την ανάγκη λήψης προληπτικών και κατασταλτικών μέ¬ 
τρων και μέσων πυροπροστασίας σε λυόμενες στεγασμένες 
κατασκευές με εύκαμπτο περίβλημα (τέντα) η χρήση των 
οποίων έχει ευρέως διαδοθεί και ενόψει και των Ολυμπιακών 
Αγώνων του 2004 που θα ανεγερθούν εντός των αθλητικών 
και λοιπών εγκαταστάσεων, αποφασίζουμε: 

Καθορίζουμε τα ελάχιστα προληπτικά και κατασταλτικά 
μέτρα και μέσα πυροπροστασίας σε λυόμενες στεγασμένες 
κατασκευές με εύκαμπτο περίβλημα (τέντα), με σκοπό την 
πρόληψη και αποτροπή πυρκαγιών και ατυχημάτων καθώς 
και τη διάσωση ατόμων και υλικών αγαθών που βρίσκονται ή 
διακινούνται μέσα σ’ αυτές, ως εξής: 

ΚΕΦΑΛΑΙΟ Α' 

ΓΕΝΙΚΑ 
Άρθρο 1 

Πεδίο Εφαρμογής - Ορισμοί 

1. Χώροι στους οποίους έχει εφαρμογή η παρούσα διάτα¬ 
ξη είναι οι λυόμενες στεγασμένες κατασκευές με εύκαμπτο 
περίβλημα (τέντα). Για την εφαρμογή της παρούσας με τον 
όρο «τέντα» νοείται η προσωρινή λυόμενη στεγασμένη κα¬ 
τασκευή με εύκαμπτο περίβλημα. 

2. Ως προσωρινές λυόμενες στεγασμένες κατασκευές με 
εύκαμπτο περίβλημα (τέντα) νοούνται οι κατασκευές εκείνες 
των οποίων το εξωτερικό περίβλημα είναι κατασκευασμένο 
από εύκαμπτο υλικό (όπωςτεντόπανο κλπ) του οποίου η στή¬ 
ριξη ή/και ανάρτηση, επιτυγχάνεται με μηχανικά μέσα όπως 
στύλοι, δοκοί, τόξα, πάσσαλοι, σχοινιά, συρματόσχοινα, 
αντηρίδες ή συνδυασμοί των ανωτέρω. 

3. Οι διατάξεις της παρούσας, έχουν εφαρμογή σε τέντες 
που έχουν μία ή περισσότερες από τις παρακάτω χρήσεις: 

α. Γ ραφεία. 

β. Χώροι συνάθροισης κοινού (όπως εστιατόρια, αθλητικοί 
χώροι, εκθέσεις, χώροι συναυλιών, χώροι παιχνιδιών, λούνα 
παρκ κλπ) εκτός των χώρων του εδαφ. γ. της παρ. 4 του πα¬ 
ρόντος άρθρου. 

γ. Παροχή νοσηλευτικής περίθαλψης. 

δ. Πώληση αγαθών και παροχή υπηρεσιών. 

ε. Αποθήκευση. 

4. Οι διατάξεις της παρούσας δεν έχουν εφαρμογή: 

α. Σε τέντες που για την ανάπτυξή τους χρησιμοποιούν συ¬ 
στήματα αέρα. 

β. Σε τέντες εντός οργανωμένων κατασκηνώσεων και σαιτιρ- 
ίπρ αρμοδιότητας Υπουργείου Υγείας & Πρόνοιας και Ε.Ο.Τ. 

γ. Σε θέατρα και κινηματογράφους, για τις οποίες ισχύουν 
και εφαρμόζονται από άποψη πυροπροστασίας οι διατάξεις 
του Β.Δ. 15/1956 (ΦΕΚΑ' 123). 

5. Στους χώρους υψηλού βαθμού κινδύνου και τους μεμο¬ 
νωμένους επικίνδυνους χώρους που υπάρχουν σε τέντες 
(όπωςλεβητοστάσια, αποθήκες καυσίμων, μαγειρεία, μηχα¬ 
νοστάσια, κλπ) εφαρμόζονται οι διατάξεις της παραγρ. 1.2.3 
του άρθρου 1 και της παραγρ. 3.2.5 του άρθρου 3 του Π.Δ. 
71/1988 (Α'32). 

6. Όταν σε τέντες υπάρχουν χώροι κάτω από τις κερκίδες 
που χρησιμοποιούνται για κάποια δραστηριότητα, λαμβάνο- 
νται τα απαραίτητα μέτρα και μέσα πυροπροστασίας για 
στεγασμένους χώρους που προβλέπονται, ανάλογα με τη 
χρήση, στο Π.Δ. 71/1988. 

ΚΕΦΑΛΑΙΟ Β' 

ΠΑΘΗΤΙΚΗ ΠΥΡΟΠΡΟΣΤΑΣΙΑ 
Άρθρο 2 

Χαρακτηριστικά κατασκευής και αποστάσεις 
από γειτονικές κατασκευές 

1. Το ύψος κάθε τέντας πρέπει να είναι κατ’ ελάχιστον 3 μ. 
στο 75% τουλάχιστον της επιφάνειάς της, ενώ στην υπόλοι¬ 
πη επιφάνεια πρέπει να είναι τουλάχιστον 2,4 μ. 

2. Κάθε τέντα πρέπει να απέχει από γειτονική τέντα, περί- 
φραξη ή κτίριο, απόσταση τουλάχιστον 4 μ. Η παραπάνω ζώ¬ 
νη πρέπει να είναι εντελώς ελεύθερη και να μην περιλαμβά¬ 
νει εμπόδια, προκειμένου να χρησιμοποιείται ως διάδρομος 
κυκλοφορίας των πεζών και να εξασφαλίζεται η δυνατότητα 
προσέγγισης πυροσβεστικών οχημάτων. 

3. Σε περίπτωση που η απόσταση μεταξύ γειτονικών τε¬ 
ντών λόγω αντικειμενικών αδυναμιών είναι μικρότερη των 4 
μ., οι εν λόγω χώροι λογίζονται ως ενιαίοι για την επιβολή των 
μόνιμων μέσων πυροπροστασίας. Εφόσον η δημιουργούμε- 
νη ζώνη έχει πλάτος μικρότερο των 1,2 μ. δεν λογίζεται ως 
όδευση διαφυγής. 

4. Σε περίπτωση που η απόσταση μεταξύ τέντας και κτιρί¬ 
ου λόγω αντικειμενικών αδυναμιών ή κατασκευαστικών ανα¬ 
γκών είναι μικρότερη των 4 μ., το εμβαδόν της τέντας που 
λαμβάνεται υπόψη για την επιβολή των μόνιμων μέσων πυ¬ 
ροπροστασίας επί της τέντας προσαυξάνεται κατά το ποσο¬ 
στό μείωσης της απόστασης της τέντας από το κτίριο. Εφό¬ 
σον η δημιουργούμενη ζώνη έχει πλάτος μικρότερο των 1,2 
μ. δεν λογίζεται ως όδευση διαφυγής. 

5. Οι διατάξεις στήριξης ή/και ανάρτησης που βρίσκονται 
πλησίον οδεύσεων διαφυγής, πρέπει να σημαίνονται και να 
προστατεύονται κατάλληλα. 

6. Η οροφή κάθε τέντας πρέπει να φέρει κατάλληλες δια¬ 
τάξεις απομάκρυνσης υδάτων, χιονιού κλπ. 

7. Τέντες που χρησιμοποιούνται ως μαγειρεία δεν επιτρέ¬ 
πεται να συνυπάρχουν με άλλες χρήσεις. 

Άρθρο 3 

Υπολογισμός θεωρητικού πληθυσμού- Οδεύσεις 
διαφυγής - Έξοδοι κινδύνου 

1. Υπολογισμός θεωρητικού πληθυσμού 

α. Ο θεωρητικός πληθυσμός των στεγασμένων χώρων κά¬ 
θε τέντας υπολογίζεται με βάση τις σχετικές κατά περίπτω¬ 
ση διατάξεις του Π.Δ. 71/88 ανάλογα με τη χρήση του εκά- 
στοτε χώρου. Σε περίπτωση που εντός του χώρου συνυπάρ¬ 
χουν περισσότερες της μίας χρήσεις, λαμβάνεται ο 
δυσμενέστερος υπολογισμός για όλο το χώρο. 

β. Σε περίπτωση που η τέντα φιλοξενεί πολλαπλές μη ταυτό¬ 
χρονες δραστηριότητες, ως θεωρητικός πληθυσμός της τέ¬ 
ντας, θεωρείται αυτός της δυσμενέστερης δραστηριότητας. 

2. Οδεύσεις διαφυγής 

α. Από κάθε σημείο της τέντας πρέπει να εξασφαλίζεται 
διαφυγή προς δύο (2) τουλάχιστον εξόδους με διαφορετική 
όδευση προς κάθε μία. 

β. Το ελάχιστο πλάτος των οδεύσεων διαφυγής ορίζεται 
σε 0.90 μέτρα. 

γ. Η παροχή ανά μονάδα πλάτους (0,60 του μέτρου) των 
οδεύσεων διαφυγής ορίζεται σε 50 άτομα. Η πραγματική 
απόσταση της απροστάτευτης όδευσης διαφυγής δεν επι¬ 
τρέπεται να ξεπερνά τα 30 μ. Αρκεί μόνο η μία από τις οδεύ¬ 
σεις να πληροί το μέγιστο όριο μήκους της πραγματικής 
απόστασης. Οι οδεύσεις αυτές επιτρέπεται να έχουν τα 
πρώτα 10 μέτρα μήκους κοινά. 

δ. Το ελεύθερο ύψος των χώρων απ’ όπου περνά όδευση 
διαφυγής πρέπει να είναι τουλάχιστον 2,20 μ. και να μην πε¬ 
ριορίζεται από συρματόσχοινα, καλώδια ή άλλες διατάξεις. 


ε. Σε τέντες με σταθερές θέσεις (ατομικά καθίσματα, συ¬ 
νεχή καθίσματα (πάγκοι, κερκίδες κλπ)), ισχύουν επιπλέον οι 
διατάξεις της παρ. 2.1.5 του άρθρου 10 του Π. Δ. 71/1988. 

3. Έξοδοι κινδύνου 

α. Σε κάθε τέντα απαιτείται να υπάρχουν δύο (2) τουλάχι¬ 
στον έξοδοι κινδύνου ελάχιστου πλάτους 1,2 μ. με φορά 
ανοίγματος προς τα έξω. 

β. Επιτρέπονται και θύρες άλλου τύπου εφόσον παρέχουν 
το πλήρες πλάτοςτουανοίγματόςτους που είναιτουλάχιστον 
1,2 μ. και η φορά ανοίγματος τους δεν είναι προς τα μέσα. 

γ. Σε τέντες με θεωρητικό πληθυσμό άνω των 200 ατόμων 
απαιτούνται πρόσθετες έξοδοι κινδύνου ελάχιστου πλάτους 
0,9 μ. για να εξασφαλίζεται η διαφυγή του κοινού σύμφωνα 
με την απαίτηση των 50 ατόμων ανά μονάδα πλάτους. 

Άρθρο 4 

Σήμανση και φωτισμός ασφαλείας 

1. Σήμανση 

α. Επιβάλλεται η σήμανση των οδεύσεων διαφυγής καιτων 
εξόδων κινδύνου. 

β. Η σήμανση πρέπει να είναι σύμφωνη μετιςδιατάξειςτου 
Π.Δ. 105/1995 «Ελάχιστες προδιαγραφές για την σήμανση 
ασφαλείας ή/ και υγείας στην εργασία σε συμμόρφωση με 
την Οδηγία 92/58/ΕΟΚ» (Α' 67). 

2. Τεχνητός φωτισμός των οδεύσεων διαφυγής 

2.1. Γενικά 

α. Επιβάλλεται η ύπαρξη φωτισμού των οδεύσεων διαφυ¬ 
γής κάθε τέντας. 

β. Ο φωτισμός των οδεύσεων διαφυγής (τεχνητός ή φυσι¬ 
κός) πρέπει να είναι συνεχής στο χρονικό διάστημα που η τέ¬ 
ντα βρίσκεται σε λειτουργία, παρέχοντας την ελάχιστη έντα¬ 
ση φωτισμού των 15 Ιυχ, ιδιαίτερα στα δάπεδα των οδεύσε¬ 
ων διαφυγής, συμπεριλαμβανομένων των γωνιών, των 
διασταυρώσεων διαδρόμων, των κλιμακοστασίων και κάθε 
πόρτας εξόδου διαφυγής. 

2.2. Πηγές φωτισμού 

α. Ο τεχνητός φωτισμός πρέπει να τροφοδοτείται από σί¬ 
γουρες πηγές ενέργειας, όπως ηλεκτρικό ρεύμα από τη 
Δ.Ε.Η.κ.α. 

β. Απαγορεύεται η χρησιμοποίηση φωτιστικών σωμάτων, 
που λειτουργούν με συσσωρευτές και η χρήση των φορητών 
στοιχείων για τον κανονικό φωτισμό των οδεύσεων διαφυγής. 
Αυτά επιτρέπεται να χρησιμοποιηθούν, ως βοηθητική πηγή 
ενέργειας, για τον φωτισμό ασφαλείας. 

γ. Απαγορεύεται να χρησιμοποιούνται φωσφορίζοντα ή 
ανακλαστικά του φωτός στοιχεία ως υποκατάστατα των 
απαιτουμένων ηλεκτρικών φωτιστικών σωμάτων. 

3. Φωτισμός ασφαλείας 

Σε κάθε τέντα επιβάλλεται η ύπαρξη φωτισμού ασφαλείας 
των οδεύσεων διαφυγής και των τελικών εξόδων ο οποίος 
πρέπει να πληροί τις ακόλουθες απαιτήσεις: 

α. Η διακοπή του φωτισμού, στη διάρκεια αλλαγής από μια 
πηγή ενέργειας σε άλλη, πρέπει να είναι ελάχιστη. Η επιτρεπό¬ 
μενη διακοπή δεν πρέπει να υπερβαίνει τα 10 δευτερόλεπτα. 

β. Ο φωτισμός ασφαλείας πρέπει να τροφοδοτείται από 
σίγουρη εφεδρική πηγή ενέργειας, έτσι ώστε να εξασφαλί¬ 
ζεται σε όλα τα σημεία του δαπέδου των οδεύσεων διαφυ¬ 
γής η ελάχιστη τιμή των 15 Ιυχ, μετρούμενη στη στάθμη του 
δαπέδου. 

γ. Το σύστημα του φωτισμού ασφαλείας πρέπει να διατη¬ 
ρεί τον προβλεπόμενο φωτισμό για 1% τουλάχιστον ώρα, σε 
περίπτωση διακοπής του κανονικού φωτισμού. 

Άρθρο 5 

Ακουστότητα και πυραντίσταση υλικών 

1. Τα υλικά κατασκευής του εύκαμπτου περιβλήματος κά- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


11557 


θε τέντας, πρέπει να είναι άκαυστα. Η ιδιότητά τους αυτή θα 
αποδεικνύεται σύμφωνα με το άρθρο 14του Π.Δ. 71/1988 ή 
με πιστοποιητικά έγγραφα εξουσιοδοτημένων εργαστηρίων 
της ημεδαπής ή της αλλοδαπής. Επιπλέον δεν πρέπει κατά 
τη θέρμανσή τους να παράγουν τοξικά ή εν γένει επικίνδυνα 
αέρια, σύμφωνα με τα δεδομένα ασφαλείας των υλικών. 

2. Τα στοιχεία στήριξης και ανάρτησης πρέπει να έχουν 
δείκτη πυραντίστασης τουλάχιστον 60 πιίη, που αποδει- 
κνύεται σύμφωνα με το άρθρο 14του Π.Δ. 71/1988 ή με πι¬ 
στοποιητικά έγγραφα εξουσιοδοτημένων εργαστηρίων της 
ημεδαπής ή της αλλοδαπής. 

3. Τα υλικά κατασκευής και επικάλυψης του δαπέδου πρέ¬ 
πει να είναι κατασκευασμένα από άκαυστα ή βραδύκαυστα 
υλικά, που αποδεικνύεται σύμφωνα με το άρθρο 14του Π.Δ. 
71/1988 ή με πιστοποιητικά έγγραφα εξουσιοδοτημένων ερ¬ 
γαστηρίων της ημεδαπής ή της αλλοδαπής. Επιπλέον, ο φέ- 
ρων οργανισμός τεντών που διαθέτουν περισσότερα του 
ενός επίπεδα πρέπει να έχει δείκτη πυραντίστασης τουλάχι¬ 
στον 60 ιηίη, που αποδεικνύεται σύμφωνα με το άρθρο 14 
του Π.Δ. 71/1988 ή με πιστοποιητικά έγγραφα εξουσιοδοτη¬ 
μένων εργαστηρίων της ημεδαπής ή της αλλοδαπής. 

4. Τα πλαστικά καθίσματα που εγκαθίστανται σε τέντες 
που χρησιμοποιούνται για αθλητικές δραστηριότητες πρέ¬ 
πει να είναι κατασκευασμένα από άκαυστα υλικά, που απο- 
δεικνύεται σύμφωνα με το άρθρο 14 του Π.Δ. 71/1988, ή με 
πιστοποιητικά έγγραφα εξουσιοδοτημένων εργαστηρίων 
της ημεδαπής ή της αλλοδαπής. 

5. Τα υλικά κατασκευής του φέροντος οργανισμού των 
κερκίδων πρέπει να πληρούν το κριτήριο της ευστάθειας για 
τουλάχιστον 60 πιίη και να μη μεταδίδουν τη φλόγα. 

Άρθρο 6 

Γενικά προληπτικά μέτρα 

Α. Δεν επιτρέπεται: 

α. Η χρήση ή αποθήκευση υλικών καθώς και η διακόσμηση 
των χώρων με υλικά που καίγονται ζωηρά με φλόγα ή είναι 
αναφλέξιμα με εξαίρεση τους χώρους μαγειρείων. 

β. Η ύπαρξη επικίνδυνων χώρων και χώρων υψηλού βαθ¬ 
μού κινδύνου πλην μαγειρείων. 

γ. Η θέρμανση των χώρων με συσκευές που έχουν εκτε¬ 
θειμένες πυρακτωμένες επιφάνειες. 

δ. Η χρήση γυμνής φλόγας εντός των τεντών πλην μαγει¬ 
ρείων, χωρίς την έγκριση της αρμόδιας τοπικής Πυροσβε¬ 
στικής Αρχής. 

ε. Η αποθήκευση υγραερίου, σε φιάλες ή δεξαμενές εντός 
των τεντών. 

στ. Η εγκατάσταση προβολέων με μεγάλη θερμική ακτινο¬ 
βολία. 

ζ. Η χρήση σταχτοδοχείων και καλάθων αχρήστων, από 
αναφλέξιμο υλικό ή μετά πλευρικών οπών. 

η. Η τοποθέτηση σε διαδρόμους και οδεύσεις διαφυγής 
κάθε αντικειμένου το οποίο μπορεί να μειώσει το πλάτος αυ¬ 
τών ή να εμποδίσει την ελεύθερη κυκλοφορία του κοινού σε 
περίπτωση κινδύνου. 

θ. Η τοποθέτηση καθρεπτών ή άλλων αντικειμένων πλη¬ 
σίον των οδεύσεων διαφυγής που σε περίπτωση ανάγκης 
μπορεί να προκαλέσουν σύγχυση. 

Β. Επιβάλλεται: 

α. Η αποθήκευση υγρών καυσίμων και υγραερίου εντός φια¬ 
λών ή δεξαμενών να γίνεται μόνο σε κατάλληλα διαμορφωμέ¬ 
νους χώρους εκτός των τεντών, υπό τους όρους και προϋπο¬ 
θέσεις που επιβάλουν οι ισχύουσες σχετικές διατάξεις. 

β. Στους χώρους κατανάλωσης υγρών και αερίων καυσί¬ 
μων να λαμβάνονταιτα μέτρα και μέσα πυροπροστασίας που 
προβλέπονται από τις ισχύουσες διατάξεις, καθώς και αυτά 
που προβλέπονται από την παρούσα διάταξη. 


γ. Η ανάρτηση πινακίδων σε εμφανή σημεία με οδηγίες 
πρόληψης πυρκαγιάς και τους τρόπους ενέργειας του προ¬ 
σωπικού σε περίπτωση έναρξης πυρκαγιάς. 

δ. Σε εμφανείς χώρους πρέπει να αναρτώνται πινακίδες με 
τα μέτρα πρόληψης κατά του κινδύνου της πυρκαγιάς στην 
ελληνική γλώσσα και σε μία τουλάχιστον ξένη γλώσσα που 
χρησιμοποιείται από τους περισσότερους ξένους θαμώνες 
της συγκεκριμένης τέντας. 

ε. Η σήμανση της θέσηςτωνπυροσβεστικώνυλικώνκαι μέσων, 
στ. Η σήμανση τυχόν επικίνδυνων υλικών και χώρων, 
ζ. Η τακτική αποψίλωση από ξερά χόρτα, ο καθαρισμός 
του ευρύτερου χώρου της εγκατάστασης σε ακτίνα τουλά¬ 
χιστον 10 μ. και η άμεση απομάκρυνση των υλικών που μπο¬ 
ρούν να αναφλεχθούν. 

η. Ο συνεχής έλεγχος της ευστάθειας των τεντών και της 
τήρησης των μέτρων πυρασφάλειας. 

θ. Η επιθεώρηση από υπεύθυνο υπάλληλο όλων των χώ¬ 
ρων σε καθημερινή βάση, για επισήμανση και εξάλειψη τυ¬ 
χόν υφισταμένων προϋποθέσεων εκδήλωσης πυρκαγιάς. 

ι. Η επιμελής συντήρηση, ητακτική επιθεώρηση καιο έλεγ¬ 
χος των ηλεκτρικών εγκαταστάσεων σύμφωνα με τους 
ισχύοντες κανονισμούς. 

ια. Ο επαρκής και συχνός αερισμός (φυσικός ή τεχνητός) 
των χώρων. 

ιβ. Οι ηλεκτρικές συσκευές όπως κλιματιστικά μηχανήματα, 
λαμπτήρες, ψυγεία κλπ καθώς καιτα καλώδια να απέχουν από 
το εύκαμπτο περίβλημα κάθε τέντας απόσταση τουλάχιστον 
0,5 μ. Οι συσκευές που για τη λειτουργία τους δεν χρησιμο¬ 
ποιούν ηλεκτρική ενέργεια, πρέπει να απέχουν από το εύκα¬ 
μπτο περίβλημα κάθε τέντας απόσταση τουλάχιστον 1 μ. 

ιγ. Η ύπαρξη επαρκούς απόστασης κάθε τέντας από εναέ¬ 
ρια ηλεκτροφόρα καλώδια διανομής τάσης. 

ιδ. Κατά το σχεδίασμά των εγκαταστάσεων πρέπει να λαμ- 
βάνεται υπόψη η ασφάλεια ατόμων με ειδικές ανάγκες. 

ιε. Η δημιουργία κατάλληλων οδών για την άμεση και 
απρόσκοπτη πρόσβαση πυροσβεστικών οχημάτων και των 
άλλων οχημάτων έκτακτης ανάγκης. 

ιστ. Η τήρηση διόδων μεταξύ των υπαρχόντων υλικών και 
αντικειμένων για την διευκόλυνση επέμβασης σε περίπτωση 
έναρξης πυρκαγιάς σε αυτά. 

ιζ. Η κατάλληλη διευθέτηση του χώρου αποθήκευσης 
υλών που μπορούν να αυταναφλεχθούν. 

ιη. Η απομάκρυνση των εύφλεκτων υλών από θέσεις όπου 
γίνεται χρήση γυμνής φλόγας, από όπου προκαλούνται 
σπινθήρες και γενικά από πηγές εκπομπής θερμότητας κα¬ 
θώς και η δημιουργία προϋποθέσεων για την αποφυγή τυ¬ 
χαίας ανάμειξης υλικών που μπορούν να προκαλέσουν εξώ¬ 
θερμη αντίδραση. 

ιθ. Σε περίπτωση εκτέλεσης θερμών εργασιών ισχύουν 
επιπλέοντα διαλαμβανόμενα στην υπ’ αριθμ. Πυρ/κή Διάτα¬ 
ξη 7/1996 «Λήψη μέτρων πυροπροστασίας κατά την εκτέλε¬ 
ση θερμών εργασιών» (Β' 155). 

κ. Η εφαρμογή της Υ.Α. ΥΙ/Γ.Π./οικ. 76017/2002 «απαγόρευ¬ 
ση του καπνίσματος σε δημόσιους χώρους, μεταφορικά μέσα 
και μονάδες παροχής Υπηρεσιών Υγείας» (ΦΕΚ ΒΊ001). 

κα. Η λήψη κάθε άλλου κατά περίπτωση μέτρου που απο¬ 
βλέπει στην αποφυγή αιτίων και τη μείωση του κινδύνου από 
πυρκαγιά. 

ΚΕΦΑΛΑΙΟ Γ 

ΕΝΕΡΓΗΤΙΚΗ ΠΥΡΟΠΡΟΣΤΑΣΙΑ 

Άρθρο 7 
Ενεργητικά μέσα 

1. Χειροκίνητο σύστημα συναγερμού 

Χειροκίνητο ηλεκτρικό σύστημα συναγερμού, επιβάλλεται 

σε κάθε τέντα συνολικής στεγασμένης επιφάνειας άνω των 
1000 τ.μ. καθώς και σε όλες τις τέντες, ανεξαρτήτως εμβα- 
δού, που διαθέτουν έναν (1) τουλάχιστον όροφο πάνω από 
το ισόγειο. 

2. Φορητά μέσα πυρόσβεσης 

2.1. Σε κάθε τέντα, επιβάλλεται η ύπαρξη φορητών πυρο¬ 
σβεστήρων αναλόγου βάρους και με κατάλληλη γόμωση για 
τα υλικά που πρόκειται να προστατεύσουν, οι οποίοι να είναι 
σύμφωνοι με το Ευρωπαϊκό Πρότυπο ΕΝ - 3. 

Ο απαιτούμενος αριθμός πυροσβεστήρων προκύπτει από 
την διαίρεση του μικτού εμβαδού της στεγασμένης επιφά¬ 
νειας δια των 100 τ. μ. 

Στις περιπτώσεις που κατάτους παραπάνω υπολογισμούς 
το προκύπτον πηλίκο είναι δεκαδικός αριθμός, τούτο θα 
στρογγυλοποιείται στον πλησιέστερο ακέραιο αριθμό. 

Ανεξάρτητα από τους ανωτέρω υπολογισμούς, σε κάθε 
τέντα, ο ελάχιστος αριθμός πυροσβεστήρων σε καμία περί¬ 
πτωση δεν θα είναι μικρότερος από δύο (2). 

2.2. Οι πυροσβεστήρες τοποθετούνται σε προσιτά σημεία 
κοντά στις οδεύσεις διαφυγής και σε τέτοιες θέσεις, ώστε 
κανένα σημείο των προς προστασία στεγασμένων χώρων να 
απέχει απόσταση μεγαλύτερη των 15 μ. από τον πλησιέστε¬ 
ρο πυροσβεστήρα. 

3. Απλό υδροδοτικό δίκτυο 

Σε κάθε τέντα πρέπει να εγκαθίστανται σημεία υδρολη¬ 
ψίας τροφοδοτούμενα είτε από το κοινό υδραυλικό δίκτυο 
της κατασκευής είτε από δεξαμενή, που διαθέτουν μόνιμα 
προσαρμοσμένους κοινούς άκαμπτους ελαστικούς σωλή¬ 
νες νερού διαμέτρου 3/4 και μήκους 15 μ. με ακροφύσιο (αυ- 
λίσκο) ώστε να καλύπτουν όλους τους στεγασμένους χώ¬ 
ρους της τέντας. Οι σωλήνες αυτοί πρέπει να είναι τοποθε¬ 
τημένοι σε επίκαιρα σημεία μέσα σε ειδικά ερμάρια. 

4. Υδροστόμια 

Σε τέντες με συνολικό εμβαδόν μεγαλύτερο από 1.000 
τετ. μέτρα επιβάλλεται η ύπαρξη επαρκούς αριθμού υδρο- 
στομίων, σύμφωνα με τις απαιτήσεις της Πυροσβεστικής 
Υπηρεσίας για την προστασία των χώρων της εγκατάστα¬ 
σης, με απόληξη σε δύο στόμια παροχής με διάμετρο 62πιιπ 
και 45 ιππι. 

Τα υδροστόμια πρέπει να ενεργοποιούνται με χειροκίνητη 
βάνα για την εύκολη χρήση τους και εγκαθίστανται στον ευ¬ 
ρύτερο υπαίθριο χώρο της εγκατάστασης, κατά τέτοιο τρό¬ 
πο ώστε να είναι ευχερής η πρόσβαση και τροφοδοσία των 
πυροσβεστικών οχημάτων. 

Δίπλα σε κάθε υδροστόμιο επιβάλλεται η ύπαρξη πυρο¬ 
σβεστικού ερμαρίου στο οποίο θα περιέχονται δύο (2) εύκα¬ 
μπτοι πυροσβεστικοί σωλήνες διαμέτρου 45 πιιπ, μήκους 15 
μέτρα έκαστος και έναν (1) αυλό συμβατό με τους πυροσβε¬ 
στικούς σωλήνες. 

5. Αυτόματο σύστημα κατάσβεσης 

5.1. Αυτόματο σύστημα κατάσβεσης επιβάλλεται στις τέ¬ 
ντες με στεγασμένη επιφάνεια άνω των 1.500 τ.μ. καθώς και 
σε όλες τις τέντες ανεξαρτήτως εμβαδού, που χρησιμοποι¬ 
ούνται για διεξαγωγή αθλητικών αγώνων ή διαθέτουν έναν 
(1) τουλάχιστον όροφο πάνω από το ισόγειο. 

5.2. Το αυτόματο σύστημα κατάσβεσης κατασκευάζεται 
σύμφωνα με το Παράρτημα «Γ»της 3/1981 Πυροσβεστικής 
Διάταξης, και την Τεχνική Οδηγία Τ.Ε.Ε. 2451/1986. 

6. Αυτόματο σύστημα κατάσβεσης τοπικής εφαρμογής 

6.1. Το αυτόματο σύστημα κατάσβεσης τοπικής εφαρμο¬ 
γής κατάλληλου κατασβεστικού υλικού κατασκευάζεται 
σύμφωνα με τα οριζόμενα από την Πυροσβεστική Υπηρεσία 
και τοποθετείται υποχρεωτικά: 

α. Πάνω από τις καυτές επιφάνειες των συσκευών παρα¬ 
σκευής φαγητών, οι οποίες είναι δυνατόν να προκαλέσουν 
ανάφλεξη, όπως ηλεκτρικές κουζίνες, κουζίνες υγραερίου, 


συσκευές με επιφάνειες καυτού λαδιού ή μαγειρικού λί¬ 
πους, όπως επίσης και σε επιφάνειες όπου υπάρχει παρου¬ 
σία φλογός και 

β. Στις εγκαταστάσεις απαγωγής καπνών και ατμών, προϊ¬ 
όντων των παρασκευαζομένων φαγητών. 

7. Αυτόματο σύστημα ανίχνευσης μιγμάτων εκρηκτικών 
αερίων 

Στους χώρους κατανάλωσης φυσικού αερίου ή υγραερίου 
επιβάλλεται η εγκατάσταση κατάλληλου αυτόματου ανι- 
χνευτικού συστήματος με ταυτόχρονη δυνατότητα διακο¬ 
πής της παροχής. 

8. Σταθμός εργαλείων και μέσων 

Σε τέντες συνολικής στεγασμένης επιφάνειας άνω των 
2000 τ.μ. και ανά 2000 τ.μ. επιβάλλεται η εγκατάσταση ει¬ 
δικά διαμορφωμένων στεγασμένων χώρων με την ένδειξη 
«ΣΤΑΘΜΟΣ ΕΡΓΑΛΕΙΩΝ ΚΑΙ ΜΕΣΩΝ», σε καθένα από τους 
οποίους θα υπάρχουν κατ' ελάχιστο δύο (2) ατομικές προ¬ 
σωπίδες με φίλτρο, δύο προστατευτικά κράνη (2), δύο (2) 
ηλεκτρικοί φανοί χειρός, δύο (2) μαχαίρια κατάλληλα για 
τη διάρρηξη της τέντας σε περίπτωση ανάγκης, ένα (1) 
πτύο, μία (1) κουβέρτα διάσωσης (δύσφλεκτη) και μία (1) 
σκαπάνη. 

Άρθρο 8 

Οργάνωση και εκπαίδευση προσωπικού 

Οι ιδιοκτήτες ή εκμεταλλευτές των τεντών της παρούσας 
διάταξης υποχρεούνται να οργανώνουν και εκπαιδεύουν το 
προσωπικό τους σε θέματα πυροπροστασίας, κατάσβεσης 
πυρκαγιών κλπ, σύμφωνα με τα καθοριζόμενα στο παράρ¬ 
τημα «Ε» της 3/1981 Πυροσβεστικής Διάταξης. 

ΚΕΦΑΛΑΙΟ Δ' 

ΔΙΑΔΙΚΑΣΙΑ ΕΦΑΡΜΟΓΗΣ 
Άρθρο 9 

Μελέτη πυροπροστασίας - Χορήγηση πιστοποιητικού 

1. Για τις τέντες που έχουν εφαρμογή οι διατάξεις της πα¬ 
ρούσας, επιβάλλεται η σύνταξη μελέτης πυροπροστασίας 
από Διπλωματούχους ή Τεχνολόγους Μηχανικούς, σύμφω¬ 
να με τις ισχύουσες σχετικές διατάξεις, που ρυθμίζουν τα 
επαγγελματικά δικαιώματα αυτών. Οι Πυροσβεστικές Υπη¬ 
ρεσίες μπορεί να ελέγχουν αν ο υπογράφωντην μελέτη Μη¬ 
χανικός έχει αυτό το δικαίωμα. 

2. Στις περιπτώσεις που γίνεται κατανάλωση υγρών ή αε¬ 
ρίων καυσίμων, συντάσσεται συμπληρωματική μελέτη για 
τους χώρους κατανάλωσης και αποθήκευσης, σύμφωνα με 
την ισχύουσα κατά περίπτωση νομοθεσία. 

3. Η μελέτη πυροπροστασίας, υποβάλλεται εις τριπλούν 
για έγκριση στην αρμόδια κατά τόπο Πυροσβεστική Αρχή, 
συνοδευόμενη από σχέδια κάτοψης εις τριπλούν όλων των 
στεγασμένων χώρων κλίμακας 1:50 ή 1:100, τοπογραφικό 
διάγραμμα κλίμακας 1:500 ή 1:1000 και υπεύθυνη δήλωση 
του αρμόδιου μηχανικού για τη στατική επάρκεια. 

Η Πυροσβεστική Αρχή αφού διαπιστώσει, ύστερα από αυ¬ 
τοψία, ότι έχουν ληφθεί τα προβλεπόμενα από την εγκεκρι¬ 
μένη μελέτη μέτρα και μέσα πυροπροστασίας, χορηγεί πι¬ 
στοποιητικό πυροπροστασίας με διάρκεια ισχύος ίση με την 
αιτηθείσα από τον ενδιαφερόμενο ιδιοκτήτη-εκμεταλλευτή 
της επιχείρησης και όχι μεγαλύτερη των τριών (3) ετών. 

4. Οι ιδιοκτήτες- εκμεταλλευτές υφιστάμενων τεντών για 
τις οποίες έχει ήδη χορηγηθεί πιστοποιητικό πυροπροστα¬ 
σίας υποχρεούνται δύο (2) μήνες πριν τη λήξη ισχύος αυτού, 
να υποβάλουν μελέτη πυροπροστασίας, σύμφωνα με τις 
διατάξεις της παρούσας και να συμμορφωθούν πλήρως με 
αυτήν. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


11559 


Άρθρο 10 

Έλεγχος τήρησης των μέτρων πυροπροστασίας 

1. Ο έλεγχος για την τήρηση των μέτρων και μέσων πυρο¬ 
προστασίας σε τέντες που εμπίπτουν στις διατάξεις της πα¬ 
ρούσας ανήκει στα πυροσβεστικά όργανα και οι ιδιοκτήτες 
ή εκμεταλλευτές των εν λόγω εγκαταστάσεων υποχρεού- 
νται να τους παρέχουν κάθε δυνατή διευκόλυνση στο έργο 
τους αυτό. 

2. Την ευθύνη συντήρησης και καλής λειτουργίας όλων 
των συστημάτων και μέσων πυροπροστασίας έχει ο ιδιοκτή¬ 
της ή ο εκμεταλλευτής της εγκατάστασης. 

Άρθρο 11 

Κυρώσεις 

1. Οι παραβάτες της παρούσας διώκονται και τιμωρούνται 
σύμφωνα προς τις διατάξεις του άρθρου 433 του Ποινικού 
Κώδικα. 

2. Η Πυροσβεστική Αρχή, σε οποιαδήποτε περίπτωση που 
διαπιστώσει ύστερα από αυτοψία ότι δεν τηρούνται τα δια¬ 
λαμβανόμενα στην παρούσα Διάταξη μέτρα και μέσα πυρο¬ 
προστασίας, ανακαλεί το πιστοποιητικό πυροπροστασίας 
και κοινοποιεί την απόφασή της αυτή στην αρμόδια Αρχή για 
την χορήγηση της άδειας λειτουργίας. 

Άρθρο 12 

Τελικές- Μεταβατικές Διατάξεις 

1. Για ότι δεν ρυθμίζεται από την παρούσα έχουν εφαρμο¬ 
γή οι διατάξεις του Π.Δ. 71/1988. 

2. Σε τέντες που πρόκειται να λειτουργήσουν για την εξυ¬ 
πηρέτηση των αναγκών των Ολυμπιακών Αγώνων του 2004 
και από τον επιχειρησιακό σχεδίασμά προβλέπεται η ύπαρ¬ 
ξη περιπολικού πυροσβεστικού οχήματος ή λειτουργεί 
εντός των εγκαταστάσεων Υπηρεσία του Σώματος, επιτρέ¬ 
πονται αποκλίσεις μόνο για το αυτόματο σύστημα κατάσβε¬ 
σης εφόσον υποβληθεί επί ποινή απαραδέκτου, αίτηση της 
αρμόδιας Διεύθυνσης του Οργανισμού «ΑΘΗΝΑ - 2004» το 
αργότερο μέχρι 31.3.2004 στην αρμόδια κατά τόπο Πυρο¬ 
σβεστική Υπηρεσία. Οι αποκλίσεις αποφασίζονται ομόφωνα 
από τριμελή Επιτροπή Αξιωματικών Γενικών Υπηρεσιών του 
Πυροσβεστικού Σώματος, πρόεδρος της οποίας θα είναι ο 
Διοικητής που ορίζεται για τις εγκαταστάσεις όπου πρόκει¬ 
ται να λειτουργήσουν οι τέντες. 

3. Η απόφαση της Επιτροπής κοινοποιείται στον ενδιαφε¬ 
ρόμενο με αποδεικτικό επίδοσης. 

4. Στην αυτοψία που διενεργείται από την παραπάνω Επι¬ 
τροπή δικαιούται να παρίσταται ο ενδιαφερόμενος ή ο μελε¬ 
τητής. 

Άρθρο 13 
Ισχύς εφαρμογής 

Η ισχύς της παρούσας Διάταξης αρχίζει από την δημοσί¬ 
ευσή της στην Εφημερίδα της Κυβερνήσεως. 

Η παρούσα Διάταξη να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2003 

Ο Αρχηγός Π.Σ. 

ΠΑΝΑΓΙΩΤΗΣ ΦΟΥΡΛΑΣ 

Εγκρίνεται 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 11 Ιουνίου 2003 

Ο ΥΦΥΠΟΥΡΓΟΣ 

ΠΑΝΤΕΛΗΣ ΤΣΕΡΤΙΚΙΔΗΣ 


Αριθ. 8026/22664/16-δ (6) 

Ίδρυση Λέσχης στο Τμήμα Δίωξης 
Λαθρομετανάστευσης Δυτικής Αττικής. 

Ο ΠΡΟΪΣΤΑΜΕΝΟΣ ΕΠΙΤΕΛΕΙΟΥ ΤΟΥ ΑΡΧΗΓΕΙΟΥ 
ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

α. Τις διατάξεις της παρ. 1 άρθρου 21 του Ν. 1481/1984 
«Οργανισμός Υπουργείου Δημόσιας Τάξης» όπως τροπο¬ 
ποιήθηκε με την παρ. 6 του άρθρου 1 του Ν. 1590/1986. 

β. Την 8000/8/2-ζ από 29.12.1987 απόφαση του Αρχηγού 
Ελληνικής Αστυνομίας όπως τροποποιήθηκε και επανήλθε 
σε ισχύ με την 8026/2/4-β από 14.12.1994 όμοια. 

γ. Την 7004/5/8-ιε από 17.10.2000 απόφαση του Αρχηγού 
Ελληνικής Αστυνομίας «Μεταβίβαση αρμοδιοτήτων του σε 
υφιστάμενα υπηρεσιακά όργανα». 

δ. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

1. Ιδρύουμε Λέσχη της Ελληνικής Αστυνομίας στο Τμήμα 
Δίωξης Λαθρομετανάστευσης Δυτικής Αττικής. 

2. Η οργάνωση, λειτουργία και έλεγχος της Λέσχης διέπε- 
ται από τις διατάξεις της 8000/8/2-ζ από 29.12.1987 απόφα¬ 
σης του Αρχηγού Ελληνικής Αστυνομίας. 

3. Η ισχύς της απόφασης αυτής αρχίζει από την δημοσί¬ 
ευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 7 Ιουνίου 2003 

Ο Προϊστάμενος 
ΝΙΚΟΛΑΟΣ ΤΑΣΙΟΠΟΥΛΟΣ 

-♦- 

Αριθ. 1314.12/4/03 (7) 

Καθορισμός ύψους πιστώσεων και κατανομή τους στους 
Οργανισμούς Αστικών και Υπεραστικών Συγκοινωνιών, 
για την ελεύθερη κυκλοφορία Προσωπικού Λιμενικού 
Σώματος, με τις αστικές και υπεραστικές συγκοινωνίες. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΜΕΤΑΦΟΡΩΝ ΚΑΙ 
ΕΠΙΚΟΙΝΩΝΙΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Του Ν. 2362/1995 «Περί Κώδικος Δημοσίου Λογιστικού, 
ελέγχου των δαπανών του κράτους και άλλες διατάξεις». 

β. Του άρθρου 11 παρ. 7 του Ν. 2329/1995 (ΦΕΚ 172Α/ 
22.8.95) «Ρύθμιση θεμάτων προσωπικού του Λιμενικού Σώ¬ 
ματος (Λ.Σ.) και άλλες διατάξεις». 

γ. Του ΒΔ 758/1969 «Περίτου τρόπου αναλήψεως δαπανών 
υπό των Υπουργών ή των δευτερευόντων Διατακτών κλπ». 

δ. Του ΒΔ 759/1969 «Περί της διαδικασίας εκκαθαρίσεως 
και εντολής πληρωμής των εξόδων του Δημοσίου». 

ε. Την κοινή απόφαση του Πρωθυπουργού και Υπουργού 
Οικονομικών 1100383/1330/Α 006/31.10.2001 «Ανάθεση αρ¬ 
μοδιοτήτων στους Υφυπουργούς Οικονομικών». 

στ. Την 15851/7.5.2001 (Β'592) απόφαση του Πρωθυπουρ¬ 
γού και του Υπουργού Μεταφορών και Επικοινωνιών «Ανάθε¬ 
ση αρμοδιοτήτων του Υπουργού Μεταφορών και Επικοινω¬ 
νιών στον Υφυπουργό Μεταφορών και επικοινωνιών». 

2. Την αριθμητική δύναμη του προσωπικού των Υπηρεσιών 
Λιμενικού Σώματος, που μετακινείται με τις αστικές και υπε¬ 
ραστικές συγκοινωνίες εντός της περιοχής της Υπηρεσίας 
του, για εκτέλεση υπηρεσίας, χωρίς να προβλέπεται από τις 

ισχύουσες διατάξεις καταβολή του αντιτίμου του εισιτηρίου 
σε βάρος του Δημοσίου. 

3. Το αντίτιμο της κάρτας απεριορίστων διαδρομών των 
αστικών συγκοινωνιών που ισχύει σήμερα. 

4. Την 1314.12/03/02/26.7.2002 ΚΥΑ των Υπουργών Οικο¬ 
νομικών - Μεταφορών και Επικοινωνιών και Εμπορικής Ναυ¬ 
τιλίας. 

5. Το γεγονός ότι από τις διατάξεις της παρούσας προκα- 
λείται δαπάνη σε βάρος του προϋπολογισμού ύψους 
98.637,00 ευρώ για το οικονομικό έτος 2003, η οποία μπορεί 
να αντιμετωπιστεί από τις πιστώσεις του κωδικοφορέα 
41/110/0711 προϋπολογισμού ΥΕΝ τρέχοντος έτους, απο¬ 
φασίζουμε: 

1. Καθορίζουμε το ύψος της πίστωσης για την πληρωμή 
της δαπάνης που προκαλείται από την ελεύθερη κυκλοφο¬ 
ρία του προσωπικού του Λιμενικού Σώματος κατά τις μετα¬ 
κινήσεις του για εκτέλεση υπηρεσίας, εντός της περιοχής 
της Υπηρεσίας τους, για τις οποίες δεν δικαιολογείται από 
τις ισχύουσες διατάξεις το αντίτιμο των εισιτηρίων σε βάρος 
του Δημοσίου γιατο έτος 2003 στο συνολικό ποσό 98.637,00 
ευρώ. 

2. Κατανέμουμε την πίστωση αυτή στους Οργανισμούς 
των Αστικών και Υπεραστικών Συγκοινωνιών της χώρας, 
σύμφωνα με τον πίνακα που επισυνάπτεται. 

3. Η δαπάνη, που δεν υπόκειται σε κρατήσεις, βαρύνει τις 
πιστώσεις του ΚΑΕ 41/110/0711 Προϋπολογισμού ΥΕΝ 
έτους 2003. 

4. Η πληρωμή της δαπάνης στους επί μέρους φορείς Αστι¬ 
κών και Υπεραστικών Συγκοινωνιών θα γίνεται με την έκδο¬ 
ση από την Υπηρεσία Δημοσιονομικού Ελέγχου του Υπουρ¬ 
γείου Εμπορικής Ναυτιλίας χρηματικών ενταλμάτων πληρω¬ 
μής, στο όνομα κάθε δικαιούχου, μετά την αποστολή σ’ αυτή 
των απαιτούμενων δικαιολογητικών. 

5. Η δικαιολόγηση της δαπάνης θα γίνεται βάσει των ακο¬ 
λούθων δικαιολογητικών: 

α. Τιμολόγιο παροχής υπηρεσιών από τους Οργανισμούς 
Αστικών και Υπεραστικών Συγκοινωνιών, θεωρημένο από 
την αρμόδια ΔΟΥ. 

β. Αντίγραφο της παρούσης και του επισυναπτόμενου πί¬ 
νακα. 

γ. Κατάσταση ελεύθερης μετακίνησης προσωπικού Λιμε¬ 
νικού Σώματος έτους 2003 που θα υποβάλλεται από τα κατά 
τόπους ΚΤΕΛ Αστικών και Υπεραστικών Συγκοινωνιών θεω¬ 
ρημένη από τις οικείες Λιμενικές Αρχές. 

ΠΙΝΑΚΑΣ ΚΑΤΑΝΟΜΗΣ ΠΙΣΤΩΣΕΩΝ 
ΣΤΟΥΣ ΕΠΙΜΕΡΟΥΣ ΟΡΓΑΝΙΣΜΟΥΣ ΑΣΤΙΚΩΝ ΚΑΙ 
ΥΠΕΡΑΣΤΙΚΩΝ ΣΥΓΚΟΙΝΩΝΙΩΝ 


(Συνημμένος στην 1314.12/04/03/13.6.2003 Κοινή Υπουρ¬ 
γική Απόφαση). 


Α/Α 

Ο.Α.Σ/ΚΤΕΛ 

ΠΟΣΟ (ΕΥΡΩ) 

1 . 

Ο.Α.Σ ΑΘΗΝΩΝ (Ο.Α.Σ.Α) 

54.000,00 

2. 

ΚΤΕΛ ΑΤΤΙΚΗΣ 

2.916,00 

3. 

Ο.Α.Σ ΘΕΣ/ΝΙΚΗΣ 

2.782,00 

4. 

ΥΠΕΡΑΣΤΙΚΟ ΚΤΕΛ ΘΕΣΣΑΛΟΝΙΚΗΣ 729,00 

5. 

ΥΠΕΡΑΣΤΙΚΟ ΚΤΕΛ ΑΙΤΩΛ/ΝΙΑΣ 

432,00 

6. 

ΑΣΤΙΚΟ ΚΤΕΛ ΑΓΡΙΝΙΟΥ 

324,00 

7. 

ΑΣΤΙΚΟ ΚΤΕΛ ΜΕΣΟΛΟΓΓΙΟΥ 

324,00 

8. 

ΥΠΕΡΑΣΤΙΚΟ ΚΤΕΛ ΑΙΓΙΝΑΣ 

432,00 

9. 

ΥΠΕΡΑΣΤΙΚΟ ΚΤΕΛ ΑΡΓΟΛΙΔΑΣ 

729,00 

10. 

ΥΠΕΡΑΣΤΙΚΟ ΚΤΕΛ ΑΝΔΡΟΥ 

432,00 

11. 

ΥΠΕΡΑΣΤΙΚΟ ΚΤΕΛ ΑΡΚΑΔΙΑΣ 

432,00 


12. 

ΑΣΤΙΚΟ ΚΤΕΛ ΑΙΓΙΟΥ 

324,00 

13. 

ΑΣΤΙΚΟ ΚΤΕΛ ΠΑΤΡΩΝ 

1.917,00 

14. 

ΥΠΕΡΑΣΤΙΚΟ ΚΤΕΛ ΕΒΡΟΥ 

432,00 

15. 

ΑΣΤΙΚΟ ΚΤΕΛΑΛΕΞ/ΠΟΛΗΣ 

551,00 

16. 

ΥΠΕΡΑΣΤΙΚΟ ΚΤΕΛ ΕΥΒΟΙΑΣ 

2.187,00 

17. 

ΑΣΤΙΚΟ ΚΤΕΛ ΧΑΛΚΙΔΑΣ 

551,00 

18. 

ΥΠΕΡΑΣΤΙΚΟ ΚΤΕΛ ΖΑΚΥΝΘΟΥ 

432,00 

19. 

ΥΠΕΡΑΣΤΙΚΟ ΚΤΕΛ ΗΛΕΙΑΣ 

729,00 

20. 

ΥΠΕΡΑΣΤΙΚΟ ΚΤΕΛ ΘΕΣΠΡΩΤΙΑΣ 

1.458,00 

21. 

ΥΠΕΡΑΣΤΙΚΟ ΚΤΕΛ ΘΗΡΑΣ 

432,00 

22. 

ΑΣΤΙΚΟ ΚΤΕΛ ΗΡΑΚΛΕΙΟΥ 

1.620,00 

23. 

ΥΠΕΡΑΣΤΙΚΟ ΚΤΕΛ ΗΡΑΚΛΕΙΟΥ 

432,00 

24. 

ΑΣΤΙΚΟ ΚΤΕΛ ΚΑΒΑΛΑΣ 

1.096,00 

25. 

ΑΣΤΙΚΟ ΚΤΕΛ ΚΕΡΚΥΡΑΣ 

1.371,00 

26. 

ΥΠΕΡΑΣΤΙΚΟ ΚΤΕΛ ΚΕΡΚΥΡΑΣ 

432,00 

27. 

ΥΠΕΡΑΣΤΙΚΟ ΚΤΕΛ ΚΕΦΑΛΛΗΝΙΑΣ 

1.096,00 

28. 

ΥΠΕΡΑΣΤΙΚΟ ΚΤΕΛ ΚΟΡΙΝΘΙΑΣ 

729,00 

29. 

ΥΠΕΡΑΣΤΙΚΟ ΚΤΕΛ ΚΩ 

729,00 

30. 

ΥΠΕΡΑΣΤΙΚΟ ΚΤΕΛ ΛΑΚΩΝΙΑΣ 

432,00 

31. 

ΥΠΕΡΑΣΤΙΚΟ ΚΤΕΛ ΛΕΣΒΟΥ 

1.458,00 

32. 

ΥΠ Ε ΡΑΣΤΙΚΟ ΚΤΕΛ ΛΗ Μ Ν ΟΥ 

432,00 

33. 

ΑΣΤΙΚΟ ΚΤΕΛ ΜΥΤΙΛΗΝΗΣ 

821,00 

34. 

ΥΠΕΡΑΣΤΙΚΟ ΚΤΕΛ ΛΕΥΚΑΔΑΣ 

432,00 

35. 

ΥΠΕΡΑΣΤΙΚΟ ΚΤΕΛ ΜΑΓΝΗΣΙΑΣ 

432,00 

36. 

ΑΣΤΙΚΟ ΚΤΕΛ ΒΟΛΟΥ 

821,00 

37. 

ΥΠΕΡΑΣΤΙΚΟ ΚΤΕΛ ΜΕΣΣΗΝΙΑΣ 

729,00 

38. 

ΑΣΤΙΚΟ ΚΤΕΛ ΚΑΛΑΜΑΤΑΣ 

324,00 

39. 

ΥΠΕΡΑΣΤΙΚΟ ΚΤΕΛ ΛΑΡΙΣΑΣ 

432,00 

40. 

ΥΠΕΡΑΣΤΙΚΟ ΚΤΕΛ ΜΥΚΟΝΟΥ 

432,00 

41. 

ΥΠΕΡΑΣΤΙΚΟ ΚΤΕΛ ΝΑΞΟΥ 

432,00 

42. 

ΥΠΕΡΑΣΤΙΚΟ ΚΤΕΛ ΞΑΝΘΗΣ 

432,00 

43. 

ΥΠΕΡΑΣΤΙΚΟ ΚΤΕΛ ΠΑΡΟΥ 

432,00 

44. 

ΥΠΕΡΑΣΤΙΚΟ ΚΤΕΛ ΠΙΕΡΙΑΣ 

432,00 

45. 

ΑΣΤΙΚΟ ΚΤΕΛ ΚΑΤΕΡΙΝΗΣ 

324,00 

46. 

ΥΠΕΡΑΣΤΙΚΟ ΚΤΕΛ ΠΡΕΒΕΖΑΣ 

432,00 

47. 

ΥΠΕΡΑΣΤΙΚΟ ΚΤΕΛ ΡΟΔΟΠΗΣ 

432,00 

48. 

ΥΠΕΡΑΣΤΙΚΟ ΚΤΕΛ ΡΟΔΟΥ 

432,00 

49. 

ΑΣΤΙΚΟ ΚΤΕΛ ΡΟΔΟΥ 

1.096,00 

50. 

ΥΠΕΡΑΣΤΙΚΟ ΚΤΕΛ ΣΑΛΑΜΙΝΑΣ 

486,00 

51. 

ΥΠΕΡΑΣΤΙΚΟ ΚΤΕΛ ΣΑΜΟΥ 

729,00 

52. 

ΥΠΕΡΑΣΤΙΚΟ ΚΤΕΛ ΣΥΡΟΥ 

432,00 

53. 

ΥΠΕΡΑΣΤΙΚΟ ΚΤΕΛ ΤΗΝΟΥ 

432,00 

54. 

ΥΠΕΡΑΣΤΙΚΟ ΚΤΕΛ ΦΘΙΩΤΙΔΑΣ 

729,00 

55. 

ΥΠΕΡΑΣΤΙΚΟ ΚΤΕΛ ΦΩΚΙΔΑΣ 

432,00 

56. 

ΥΠΕΡΑΣΤΙΚΟ ΚΤΕΛ ΧΑΛΚΙΔΙΚΗΣ 

1.080,00 

57. 

ΑΣΤΙΚΟ ΚΤΕΛ ΧΑΝΙΩΝ 

1.096,00 

58. 

ΥΠΕΡΑΣΤΙΚΟ ΚΤΕΛ ΧΑΝΙΩΝ 

729,00 

59. 

ΥΠΕΡΑΣΤΙΚΟ ΚΤΕΛ ΧΙΟΥ 

821,00 

60. 

ΑΣΤΙΚΟ ΚΤΕΛ XIΟΥ 

432,00 


ΣΥΝΟΛΟ 

98.637,00 


6. Η ισχύς της απόφασης αυτής αρχίζει από τη δημοσίευ¬ 
σή της, στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 13 Ιουνίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ 

ΚΑΙ ΟΙΚΟΝΟΜΙΚΩΝ ΕΠΙΚΟΙΝΩΝΙΩΝ 

ΓΕΩΡΓΙΟΣ ΦΛΩΡΙΔΗΣ ΧΡΙΣΤΟΣ ΒΕΡΕΛΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΙΩΡΓΟΣ ΑΝΩΜΕΡΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




